CELEX: 32019R0291
Language: sl
Date: 2019-02-19 00:00:00
Title: Izvedbena uredba Komisije (EU) 2019/291 z dne 19. februarja 2019 o spremembi Izvedbene uredbe (EU) št. 540/2011 glede podaljšanja obdobij odobritve aktivnih snovi 1-naftilacetamid, 1-naftilocetna kislina, akrinatrin, azoksistrobin, fluazifop–P, fluroksipir, imazalil, kresoksim-metil, oksifluorfen, prokloraz, proheksadion, spiroksamin, teflutrin in terbutilazin (Besedilo velja za EGP.)

20.2.2019   
               
               
                  SL
               
               
                  Uradni list Evropske unije
               
               
                  L 48/17
               
            
         IZVEDBENA UREDBA KOMISIJE (EU) 2019/291
         z dne 19. februarja 2019
         o spremembi Izvedbene uredbe (EU) št. 540/2011 glede podaljšanja obdobij odobritve aktivnih snovi 1-naftilacetamid, 1-naftilocetna kislina, akrinatrin, azoksistrobin, fluazifop–P, fluroksipir, imazalil, kresoksim-metil, oksifluorfen, prokloraz, proheksadion, spiroksamin, teflutrin in terbutilazin
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti prvega odstavka člena 17 Uredbe,
         ob upoštevanju naslednjega:
         
                     (1)
                  
                  
                     Del B Priloge k Izvedbeni uredbi Komisije (EU) št. 540/2011 (2) določa aktivne snovi, ki so odobrene v skladu z Uredbo (ES) št. 1107/2009.
                  
               
                     (2)
                  
                  
                     Obdobja odobritve snovi 1-naftilacetamid, 1-naftilocetna kislina, akrinatrin, azoksistrobin, fluazifop–P, fluroksipir, imazalil, kresoksim-metil, oksifluorfen, prokloraz, proheksadion, spiroksamin, teflutrin in terbutilazin bodo potekla 31. decembra 2021.
                  
               
                     (3)
                  
                  
                     Vloge za obnovitev odobritve aktivnih snovi, vključenih v to uredbo, so bile predložene v skladu z Izvedbeno uredbo Komisije (EU) št. 844/2012 (3). Vendar bo iz razlogov, na katere vložnik nima vpliva, odobritev navedenih snovi verjetno potekla, preden bo sprejeta odločitev o obnovitvi njihove odobritve. Zato je treba podaljšati njihova obdobja odobritve v skladu s členom 17 Uredbe (ES) št. 1107/2009.
                  
               
                     (4)
                  
                  
                     Ob upoštevanju časa in virov, ki so potrebni za dokončanje ocene vlog za obnovitev odobritev velikega števila aktivnih snovi, katerih odobritev bo potekla med letoma 2019 in 2021, je bil z Izvedbenim sklepom Komisije C(2016) 6104 (4) oblikovan delovni program, ki združuje podobne aktivne snovi ter določa prednostne naloge na podlagi skrbi za varovanje zdravja ljudi in živali ali okolja, kot je določeno v členu 18 Uredbe (ES) št. 1107/2009.
                  
               
                     (5)
                  
                  
                     Snovem, za katere se meni, da so snovi z majhnim tveganjem, bi bilo treba dati prednost v skladu z Izvedbenim sklepom C(2016) 6104. Odobritev navedenih snovi bi bilo zato treba podaljšati za čim krajše obdobje. Ob upoštevanju razdelitve odgovornosti in nalog med državami članicami poročevalkami in soporočevalkami ter razpoložljivih virov, potrebnih za ocenjevanje in odločanje, bi moralo za aktivno snov proheksadion navedeno obdobje trajati eno leto.
                  
               
                     (6)
                  
                  
                     Za aktivne snovi, ki ne spadajo v prednostne kategorije v Izvedbenem sklepu C(2016) 6104, bi bilo treba obdobje odobritve podaljšati za dve ali tri leta, ob upoštevanju sedanjega datuma poteka veljavnosti, dejstva, da je treba v skladu s členom 6(3) Izvedbene uredbe (EU) št. 844/2012 dopolnilno dokumentacijo za aktivno snov predložiti najpozneje 30 mesecev pred iztekom odobritve, in ob upoštevanju nujnosti zagotovitve uravnotežene razdelitve odgovornosti in nalog med državami članicami poročevalkami in soporočevalkami ter razpoložljivih virov, potrebnih za ocenjevanje in odločanje. Zato je primerno podaljšati obdobja odobritve za aktivne snovi 1-naftilacetamid, 1-naftilocetna kislina, akrinatrin, fluazifop–P, prokloraz in spiroksamin za dve leti, za aktivne snovi azoksistrobin, fluroksipir, imazalil, kresoksim-metil, oksifluorfen, proheksadion,, teflutrin in terbutilazin pa za tri leta.
                  
               
                     (7)
                  
                  
                     Glede na cilj prvega odstavka člena 17 Uredbe (ES) št. 1107/2009 v zvezi s primeri, v katerih dopolnilna dokumentacija v skladu z Izvedbeno uredbo (EU) št. 844/2012 ni bila predložena najpozneje 30 mesecev pred ustreznim datumom poteka veljavnosti iz Priloge k tej uredbi, Komisija določi isti datum poteka veljavnosti kot pred to uredbo ali prvi možni datum po tem.
                  
               
                     (8)
                  
                  
                     Glede na cilj prvega odstavka člena 17 Uredbe (ES) št. 1107/2009 v zvezi s primeri, v katerih Komisija sprejme uredbo, ki določa, da se odobritev aktivne snovi iz Priloge k tej uredbi ne obnovi, ker merila za odobritev niso izpolnjena, Komisija določi isti datum poteka veljavnosti kot pred to uredbo ali datum začetka veljavnosti uredbe, ki določa, da se odobritev aktivne snovi ne obnovi, odvisno od tega, kateri datum je poznejši. V zvezi s primeri, v katerih Komisija sprejme uredbo o podaljšanju odobritve aktivne snovi iz Priloge k tej uredbi, bo Komisija poskusila določiti, kot je ustrezno v danih okoliščinah, najzgodnejši možni datum začetka uporabe.
                  
               
                     (9)
                  
                  
                     Izvedbeno uredbo (EU) št. 540/2011 bi bilo zato treba ustrezno spremeniti.
                  
               
                     (10)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Priloga k Izvedbeni uredbi (EU) št. 540/2011 se spremeni v skladu s Prilogo k tej uredbi.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 19. februarja 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 309, 24.11.2009, str. 1.
         
            (2)  Izvedbena uredba Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (UL L 153, 11.6.2011, str. 1).
         
            (3)  Izvedbena uredba Komisije (EU) št. 844/2012 z dne 18. septembra 2012 o opredelitvi določb, potrebnih za izvedbo postopka podaljšanja odobritve aktivnih snovi, kot je določeno z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet (UL L 252, 19.9.2012, str. 26).
         
            (4)  Izvedbeni sklep Komisije z dne 28. septembra 2016 o oblikovanju delovnega programa za oceno vlog za obnovitev odobritev aktivnih snovi, ki jim bo odobritev potekla v letih 2019, 2020 in 2021, v skladu z Uredbo (ES) št. 1107/2009 Evropskega parlamenta in Sveta (UL C 357, 29.9.2016, str. 9).
      
      
         
            PRILOGA
            Del B Priloge k Izvedbeni uredbi (EU) št. 540/2011 se spremeni:
            
                        (1)
                     
                     
                        v šestem stolpcu vrstice 4 se za azoksistrobin datum veljavnosti registracije nadomesti z „31. december 2024“;
                     
                  
                        (2)
                     
                     
                        v šestem stolpcu vrstice 5 se za imazalil datum veljavnosti registracije nadomesti z „31. december 2024“;
                     
                  
                        (3)
                     
                     
                        v šestem stolpcu vrstice 6 se za proheksadion datum veljavnosti registracije nadomesti z „31. december 2022“;
                     
                  
                        (4)
                     
                     
                        v šestem stolpcu vrstice 7 se za spiroksamin datum veljavnosti registracije nadomesti z „31. december 2023“;
                     
                  
                        (5)
                     
                     
                        v šestem stolpcu vrstice 8 se za kresoksim-metil datum veljavnosti registracije nadomesti s „31. december 2024“;
                     
                  
                        (6)
                     
                     
                        v šestem stolpcu vrstice 9 se za fluoroksipir datum veljavnosti registracije nadomesti z „31. december 2024“;
                     
                  
                        (7)
                     
                     
                        v šestem stolpcu vrstice 10 se za teflutrin datum veljavnosti registracije nadomesti z „31. december 2024“;
                     
                  
                        (8)
                     
                     
                        v šestem stolpcu vrstice 11 se za oksifluorfen datum veljavnosti registracije nadomesti z „31. december 2024“;
                     
                  
                        (9)
                     
                     
                        v šestem stolpcu vrstice 12 se za 1-naftilacetamid datum veljavnosti registracije nadomesti z „31. december 2023“;
                     
                  
                        (10)
                     
                     
                        v šestem stolpcu vrstice 13 se za 1-naftilocetno kislino datum veljavnosti registracije nadomesti z „31. december 2023“;
                     
                  
                        (11)
                     
                     
                        v šestem stolpcu vrstice 15 se za fluazifop-P datum veljavnosti registracije nadomesti z „31. december 2023“;
                     
                  
                        (12)
                     
                     
                        v šestem stolpcu vrstice 16 se za terbutilazin datum veljavnosti registracije nadomesti z „31. december 2024“;
                     
                  
                        (13)
                     
                     
                        v šestem stolpcu vrstice 19 se za akrinatrin datum veljavnosti registracije nadomesti z „31. december 2023“;
                     
                  
                        (14)
                     
                     
                        v šestem stolpcu vrstice 20 se za prokloraz datum veljavnosti registracije nadomesti z „31. december 2023“.